CELEX: 32022D0154
Language: lv
Date: 2022-02-03 00:00:00
Title: Padomes Lēmums (KĀDP) 2022/154 (2022. gada 3. februāris), ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā

4.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 25/18
               
            
         PADOMES LĒMUMS (KĀDP) 2022/154
         (2022. gada 3. februāris),
         ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 31. janvārī pieņēma Lēmumu 2011/72/KĀDP (1).
                  
               
                     (2)
                  
                  
                     Pamatojoties uz Lēmuma 2011/72/KĀDP pārskatīšanu, ir jāparedz nosacījumi, saskaņā ar kuriem var turpināt iesaldēt mirušas personas līdzekļus.
                  
               
                     (3)
                  
                  
                     Tādēļ būtu attiecīgi jāgroza Lēmums 2011/72/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmuma 2011/72/KĀDP 1. pantā iekļauj šādus punktus:
            
               
                  “2.a   Neskarot 5. pantu, pielikumā uzskaitītas personas nāves gadījumā:
                  
                              a)
                           
                           
                              ja attiecībā uz minēto personu pirms tās nāves ir pieņemts notiesājošs spriedums krimināllietā par valsts līdzekļu nelikumīgu piesavināšanos, līdzekļus un saimnieciskos resursus, kas bija minētās personas īpašumā, valdījumā, turējumā vai kontrolē, turpina iesaldēt, līdz ir izpildīti tiesas nolēmumi par nelikumīgi piesavināto valsts līdzekļu atgūšanu un naudas sodu samaksu;
                           
                        
                              b)
                           
                           
                              ja attiecībā uz minēto personu pirms tās nāves nav pieņemts šāds notiesājošs spriedums, līdzekļus un saimnieciskos resursu, kas bija minētās personas īpašumā, valdījumā, turējumā vai kontrolē, turpina iesaldēt saprātīgu laikposmu, ievērojot 4. punktu. Ja minētajā laikposmā tiek celta civilprasība vai administratīva prasība par nelikumīgi piesavināto valsts līdzekļu atgūšanu, līdzekļi un saimnieciskie resursi, kas bija minētās personas īpašumā, valdījumā, turējumā vai kontrolē, paliek iesaldēti līdz šādas prasības noraidīšanai vai, ja tā tiek apmierināta, līdz tiesas rīkojuma par nelikumīgi piesavināto līdzekļu atgūšanu izpildei.
                           
                        
               
                  2.b   Padome pēc vajadzības groza pielikumā iekļauto sarakstu, tiklīdz tā konstatē, ka vairs netiek izpildīti 2.a punktā izklāstītie nosacījumi, lai turpinātu iesaldēt līdzekļus un saimnieciskos resursus, kas bija mirušās personas īpašumā, valdījumā, turējumā vai kontrolē.”
               
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 3. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums 2011/72/KĀDP (2011. gada 31. janvāris) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (OV L 28, 2.2.2011., 62. lpp.).